Source: http://povazskabystrica.virtualne.sk/spravodajstvo/usa-obvinili-ruskych-spionov-mali-stat-za-kybernetickym-utokom-na-yahoo.html
Timestamp: 2017-03-31 00:35:35+00:00

Document:
NEW YORK 30. marca (WebNoviny.sk) - Spojené štáty už nebudú v rámci snáh o urovnanie konfliktu v Sýrii prioritne trvať na odchode sýrskeho prezidenta Bašára Asada. Uviedla to americká veľvyslankyňa pri OSN Nikki Haleyová.
Administratíva predchádzajúceho prezidenta USA Baracka Obamu sa podľa nej vo svojom prístupe v Sýrii príliš sústreďovala na potrebu Asadovho odchodu z politiky. Vláda nového šéfa Bieleho domu chce podľa nej presunúť pozornosť na dôležitejšie otázky.
"Našou prioritou nebude len sedieť a snažiť sa o to, ako Asada dostať von z hry. Našou prioritou bude vážne sa pozrieť na to, ako by sa dali veci urobiť a s kým bude potrebné spolupracovať," povedala Haleyová novinárom.
Trumpova administratíva sa podľa nej bude odteraz zameriavať na praktické kroky, ktoré môžu reálne zmeniť situáciu v prospech obyvateľov Sýrie.
Občianska vojna v Sýrii si vyžiadala už okolo 400.000 životov. Za hranice utieklo už viac ako päť miliónov Sýrčanov a ďalších 6,3 milióna ľudí je vnútorne vysídlených v samotnej Sýrii. Viac k témam: donald trump, Sýria, USAZdroj: Webnoviny.sk - USA už nebudú trvať na odchode sýrskeho prezidenta Asada, Trumpova administratíva sa zameria na praktické kroky © SITA Všetky práva vyhradené.
BRATISLAVA 30. marca (WebNoviny.sk) - Všetci poslanci za hnutie OBYČAJNÍ ĽUDIA a nezávislé osobnosti (OĽANO-NOVA) dnes hlasovali za zrušenie Mečiarových amnestií. Ako uviedol poslanec Ján Budaj, dali bokom stranícke záujmy i osobné záujmy a sú tak krok od zrušenia Mečiarových amnestií. Agentúru SITA o tom informoval Dano Mitas z komunikačného odboru hnutia OĽaNO-NOVA.
Ako tiež informuje komunikačný odbor OĽaNO-NOVA, podľa Anny Remiášovej, matky Róberta Remiáša, ktorý zahynul v súvislosti s únosom prezidentovho syna, je dnes výnimočný deň. „Je tu veľká nádej, že je šanca skončiť všetko to trápenie, ktoré tých 21 rokov prežívam. Aj keď bolesť zostane, predsa len tu bude šanca, že keď prešlo zrušenie amnestií v parlamente, tak budú pomenovaní ľudia, ktorí spáchali tento zločin," uviedla Remiášová s tým, že nejde o banalitu, ale o čistotu politickej scény. A ak si máme politikov vážiť, malo by im podľa Remiášovej záležať na tom, aby mali čistý štít.
Zmeny ústavy musí ešte posúdiť a odobriť prezident SR Andrej Kiska. Po tom, ako zmena ústavy bude zverejnená v Zbierke zákonov, musí 30 poslancov predložiť do parlamentu návrh uznesenia na zrušenie Mečiarových amnestií. S návrhom musí súhlasiť najmenej 90 zákonodarcov. Ak bude takéto uznesenie prijaté, bude ho môcť posúdiť ústavný súd. Viac k témam: Mečiarove amnestie, Národná rada SR, OĽaNO Obyčajní ľudia a nezávislé osobnosti, únos Michala Kováča ml., vražda Róberta RemiášaZdroj: Webnoviny.sk - Matka Róberta Remiáša hovorí o výnimočnom dni, Budaj vidí v zmene ústavy malý krok v dlhom príbehu © SITA Všetky práva vyhradené.
LONDÝN 30. marca (WebNoviny.sk) - Účastníci najvyššej anglickej futbalovej súťaže vyzvali britskú vládu, aby preskúmala možné dôsledky vystúpenia Veľkej Británie z Európskej únie pre tamojšie kluby. Najväčšie pochybnosti vzbudzuje otázka budúcej imigračnej politiky.
"Očakávame výnimky, ale musíme počkať, ako sa situácia vyvinie. Pokiaľ sme boli členmi EÚ, existovala garancia voľného pohybu ľudí. A to sa teraz môže zmeniť. Zatiaľ nevieme, čo bude," povedal vlastník Stoke City Peter Coates po štvrtkovom stretnutí zástupcov všetkých 20 prvoligových tímov.
Odporúčame:Foto: Tusk prijal v Bruseli list, ktorý oficiálne spúšťa brexit
Futbalová asociácia (FA) si pred dvoma rokmi vydobyla sprísnený vízový režim pre hráčov pochádzajúcich mimo Európy, no aktuálne udalosti vzbudili obavy zo znevýhodnenia ostrovných klubov oproti mužstvám na pevninskej časti "starého kontinentu". "Premier League je najlepšia liga na svete, robí skvelú reklamu a stále expanduje. Nemyslím si, že by vláda spravila niečo, čím by ju ohrozila. Navyše, futbalisti zarábajú ohromné peniaze, z ktorých odvádzajú dane do štátneho rozpočtu," zamyslel sa spolumajiteľ West Hamu United David Gold.
FA vyzdvihla príležitosť brexitu pre domácich hráčov v najvyššej súťaži. Z tých by mohla čerpať reprezentácia "Albiónu", ktorá získala jedinú trofej na vrcholovom podujatí - majstrovstiev sveta 1966. Viac k témam: brexit, futbal, Premier LeagueZdroj: Webnoviny.sk - Brexit môže zasiahnuť aj šport, kluby Premier League sa obávajú jeho dopadu © SITA Všetky práva vyhradené.
SOUL 30. marca (WebNoviny.sk) - Juhokórejský súd vydal zatykač na zosadenú prezidentku Pak Kun-hje, ktorá čelí obvineniam z úplatkárstva, zneužitia právomocí a vyzradenia štátneho tajomstva.
O vydanie zatykača požiadala v pondelok prokuratúra, ktorá potrebu uvalenia väzby zdôvodňovala závažnosťou spáchaných trestných činov i obavami, že by obvinená mohla zničiť niektoré dôkazy.
Žiadosť prokuratúry schválil príslušný súd v juhokórejskej metropole Soul po takmer deväť hodín trvajúcom pojednávaní, na ktorom sa zúčastnila aj samotná exprezidentka (65). Na základe súdneho rozhodnutia ju majú umiestniť do väzobného zariadenia južne od Soulu.
Pak Kun-hje sa tak stala v poradí treťou juhokórejskou hlavou štátu, na ktorú bol vydaný zatykač, informovala agentúra Jonhap.
O definitívnom odvolaní z postu prezidentky rozhodol 10. marca osemčlenný senát ústavného súdu. K jej odvolaniu došlo na základe obvinení, že sa spolčila so svojou dlhoročnou dôverníčkou Čche Son-sil v záujme vylákania peňazí od najväčších spoločností krajiny. Pak Kun-hje mala pritom svojej dôverníčke protizákonne dovoliť z ústrania manipulovať vládnymi záležitosťami.
Nové prezidentské voľby sa musia konať do 60 dní od zosadenia prezidenta, pričom sa predpokladá, že sa tak stane 9. mája. Viac k témam: Južná Kórea, Pak Kun-hjeZdroj: Webnoviny.sk - Juhokórejský súd vydal zatykač na zosadenú prezidentku Pak Kun-hje © SITA Všetky práva vyhradené.
MOSKVA 30. marca (WebNoviny.sk) - Hokejisti Metallurgu Magnitogorsk zvíťazili nad domácou Kazaňou 4:2 a v úlohe obhajcov Gagarinovho pohára postúpili do finále KHL. V sérii hranej na štyri víťazstvá nezaváhali ani raz.
Hostia vo štvrtok vyhrávali po zásahoch Jana Kovářa a Viktora Anitpina 2:0, ešte v prvej tretine skorigoval Jiří Sekáč. V ďalšom priebehu zápasu padali góly iba do bránky domácich. V druhej časti navýšil náskok Metallurgu na 3:1 Sergej Moziakin a v záverečnom dejstve upravil na konečných 4:1 Denis Platonov. Magnitogorsk sa vo finále stretne s víťazom play-off zo sezóny 2014/2015 SKA Petrohrad.
VÝCHODNÁ KONFERENCIA - finále - štvrtý zápas (hralo sa na štyri víťazstvá):
Ak Bars Kazaň - Metallurg Magnitogorsk 1:4 (1:2, 0:1, 0:1) - konečný výsledok série: 0:4, Magnitogorsk postúpil
Góly: 19. Sekáč - 6. Jan Kovář, 11. Antipin, 27. Moziakin, 46. Platonov
Viac k témam: hokej, KHLZdroj: Webnoviny.sk - Video: Magnitogorsk hladko postúpil cez Kazaň, vo finále vyzve Petrohrad © SITA Všetky práva vyhradené.
CAPE CANAVERAL 30. marca (WebNoviny.sk) - Najstaršia astronautka v aktívnej službe, 57-ročná Peggy Whitsonová, prekonala dnes svetový rekord v kategórii žien v počte výstupov a zároveň aj celkovom čase strávenom v otvorenom kozme.
Americká astronautka podnikla svoju v poradí už ôsmu vesmírnu vychádzku, čím prekonala všetky svoje ženské predchodkyne. Zároveň počas výstupu zdolala aj ženský rekord v celkovom čase strávenom v otvorenom kozme, ktorý bol doposiaľ 50 hodín a 40 minút a držala ho astronautka Sunita Williamsová.
Cieľom výstupu Whitsonovej a ďalšieho amerického astronauta Shana Kimbrougha z Medzinárodnej vesmírnej stanice (ISS) bolo dokončiť upevnenie spojovacieho adaptéru, ktorý v budúcnosti umožní pristávať na ISS pilotovaným komerčným vesmírnym lodiam spoločností SpaceX a Boeing.
Dnešný výstup však napriek prekonaným rekordom dvojici astronautov nevyšiel celkom podľa predstáv. Stratili pri ňom totiž dôležitý kus tepelného ochranného štítu ISS.
Whitsonová nehodu okamžite nahlásila pozemnému riadiacemu centru amerického Národného úradu pre letectvo a vesmír (NASA). Jeho experti ubezpečili, že sa stratená časť štítu od ISS vzďaľuje, takže kolízia so základňou nehrozí. Viac k témam: vesmírZdroj: Webnoviny.sk - Americká astronautka dosiahla rekord, žiadna žena nestrávila v kozme toľko času ako ona © SITA Všetky práva vyhradené.
Ukrajinu momentálne sužujú finančné problémy a v nadchádzajúcich týždňoch očakáva od Európskej únie pomoc vo výške stoviek miliónov eur. Viac k témam: Donbas, Petro Porošenko, UkrajinaZdroj: Webnoviny.sk - Ukrajinský prezident Porošenko nariadil prímerie v Donbase, platiť má od 1. apríla © SITA Všetky práva vyhradené.
BRATISLAVA 30. marca (WebNoviny.sk) - Poslanci Národnej rady Slovenskej republiky žiadajú prezidenta Andreja Kisku, aby lietadlá leteckého útvaru ministerstva vnútra využíval iba na cesty súvisiace s výkonom jeho ústavnej funkcie.
Tak znie uznesenie, o ktorého prijatí budú poslanci hlasovať v utorok 4. apríla. Uznesenie dnes v pléne parlamentu predniesol koaličný poslanec za SNS Anton Hrnko a podpísaní sú pod ním okrem neho aj poslanec za Smer-SD Martin Nemky a Elemér Jakab (Most-Híd).
Odporúčame:Podľa Krajniaka by mal prezident Kiska chodiť po Slovensku autom, Blaha ho ironicky navrhol na svätca
Prezident Andrej Kiska letel podľa ministra vnútra Roberta Kaliňáka medzi Bratislavou a Popradom na vlastnú žiadosť 319-krát. Tieto lety nesúviseli s výkonom jeho funkcie. Ako Kaliňák informoval poslancov NR SR, tieto lety stáli 789 525 eur, pričom prezidentská kancelária za ne neplatila. Navyše, okrem týchto letov letel Kiska podľa Kaliňáka letkou ministerstva vnútra sedemkrát medzi Košicami a Popradom. Tieto lety tiež nesúviseli s výkonom funkcie. Kiska podľa šéfa rezortu vnútra vládnou letkou absolvoval až 70 percent letov, ktoré nesúviseli s jeho funkciou.
V rokoch 2015-2017 lietadlá letky MV vykonali podľa Kaliňáka 880 letov s ústavnými činiteľmi SR. Z toho prezident letel 454-krát, premiér 183-krát, predseda parlamentu 66-krát a ostatní ústavní činitelia, najmä ministri 178-krát. Súkromne využil lietadlo letky MV aj predseda vlády, a to štyrikrát do Prahy a Košíc, za čo zaplatil 9 900 eur.
Odporúčame:Kiska letel medzi Bratislavou a Popradom na vlastnú žiadosť 319-krát, lety stáli 789 525 eur
Minister vnútra Robert Kaliňák (Smer-SD) predložil informáciu o využívaní letky ministerstva vnútra za roky 2015 až 2017 na žiadosť poslancov za Smer-SD, ktorí vychádzali z medializovaných informácií, že prezident Andrej Kiska využíva letku na cesty, ktoré nie sú vždy služobné. Viac k témam: Andrej Kiska, letka ministerstva vnútra SR, ministerstvo vnútra SR, Národná rada SRZdroj: Webnoviny.sk - Poslanci chcú, aby prezident Kiska využíval lietadlo ministerstva vnútra iba na pracovné cesty © SITA Všetky práva vyhradené.
BRATISLAVA 30. marca (WebNoviny.sk) – Predseda NR SR Andrej Danko vyhlásil, že ako predseda parlamentu spojil vládny návrh zmien ústavy s pripomienkami opozície. Zároveň na tlačovej besede ocenil, že veľkú prácu v NR SR odviedol pri schválení zmien Peter Kresák, ktorý bude parlament zastupovať pred ústavným súdom spolu s advokátom Petrom Kubinom.
Podľa Danka nie je priestor, aby sa hádala koalícia s opozíciou, kto v tejto veci vyhral. „Je to historická udalosť, aby sme prekonali túto traumu, ale nikto nemôže mať ambíciu z tejto veci ťažiť politické body,“ vyhlásil s tým, že sa ukázalo, že NR SR nemohla doteraz zrušiť amnestie.
Nevyhral nikto
„Boli nezrušiteľné. NR SR môže konať až teraz a následne to posúdi ústavný súd,“ povedal šéf parlamentu, ktorý verí, že sa koalícia s opozíciou dokážu odteraz zhodnúť aj na iných veciach. Podľa Danka dobrý úmysel preukázali pri schvaľovaní zmien ústavy všetci, ktorí sú v NR SR. „Nevyhral nikto. Ani tí, ktorí tvrdili, že parlament ich môže zrušiť, a ani tí, ktorí tvrdili, že ich NR SR zrušiť nemôže,“ povedal.
Po hlasovaní prišiel za Dankom predseda OľaNO Igor Matovič a podal mu ruku. „Keby to nebolo len mediálne gesto. Nevyvolávam konflikty, ale mám aj hrdosť. Ak mi už škaredo nebude nadávať, ak to nebol teatrálny počin, tak by ma to tešilo. Možno to bolo úprimné. Nádejám sa, že zmení svoje správanie. Ja viem odpúšťať. Neznesiem nízke pudy,“ vyhlásil Danko.
Z vládnych poslancov bol proti Hrnko
Poslanci NR SR schválili vládny návrh na zmenu ústavy, ktorý umožní zrušenie amnestií Vladimíra Mečiara. Za vládny návrh hlasovalo zo 146 poslancov 124 zákonodarcov. Návrh z prítomných vládnych poslancov nepodporil len podpredseda SNS Anton Hrnko. Za návrh hlasovali všetci poslanci hnutia OĽANO-NOVA, hnutia Sme rodina a tiež väčšina poslancov SaS a nezaradených.
Podľa schváleného návrhu, zrušenie amnestií či milosti udelených prezidentom SR musí do 60 dní posúdiť Ústavný súd SR. Ten rozhodnutie parlamentu môže potvrdiť, alebo ho zruší. Ak však ústavný súd neprijme v stanovenej lehote žiadne stanovisko, rozhodnutie parlamentu bude účinné.
Zmeny ústavy musí ešte posúdiť a odobriť prezident SR Andrej Kiska. Po tom, ako zmena ústavy bude zverejnená v Zbierke zákonov, musí 30 poslancov predložiť do parlamentu návrh uznesenia na zrušenie Mečiarových amnestií. S návrhom musí súhlasiť najmenej 90 zákonodarcov. Ak bude takéto uznesenie prijaté, bude ho môcť posúdiť ústavný súd. Viac k témam: Andrej Danko, Mečiarove amnestie, Národná rada SR, únos Michala Kováča ml.Zdroj: Webnoviny.sk - Danko a Matovič si po hlasovaní podali ruky, dobrý úmysel pri rušení Mečiarových amnestií prejavil celý parlament © SITA Všetky práva vyhradené.
BRATISLAVA 30. marca (WebNoviny.sk) - Dnešné hlasovanie bolo pre poslancov za SaS jedno z najťažších. Povedala to na tlačovej besede po schválení novely ústavy, ktorá umožní zrušenie Mečiarových amnestií, poslankyňa NR SR Natália Blahová.
„Vládna koalícia prišla s komplikovaným riešením, pričom cieľ – zrušenie Mečiarových amnestií – sme stále nedosiahli. Faktom ale je, že sme sa k nemu dostali tak blízko ako ešte nikdy predtým. A práve táto blízkosť nás, čo sme doslova so zaťatými zubami podporili vládne riešenie, nabádala na to, aby sme tento riskantný krok predsa len urobili. Nepociťujeme úľavu ani zadosťučinenie, lebo Ústavný súd SR sa môže spravodlivosti a vôli občanov postaviť do cesty. Chceme však veriť, že sa tak nestane, že spravodlivosti bude učinené zadosť," povedala s tým, že poslanci za SaS sa zmierili s realitou, že vládna koalícia na čisté riešenie tohto problému nemá odvahu a doslova zosnovala právneho mačkopsa.
„Zmierili sme sa s realitou, podporili sme toto podivuhodné riešenie preto, aby tí, čo sú za zavlečením Michala Kováča mladšieho, zase nemohli pokojne spávať. Chceme sa poďakovať občanom a mimovládnym organizáciám za obrovské úsilie, ktoré podnikli pre zrušenie Mečiarových amnestií. Bez neho by vládna koalícia po vyše dvadsiatich rokoch nezmenila svoj názor. Znova sa ukázalo, že v občanoch a demokracii je sila," dodala. Z dvadsiatich poslancov za SaS za novelu hlasovalo 14 poslancov.
Odporúčame:Bugár hovorí o historickom okamihu, Slovensko vykročilo na cestu k návratu spravodlivosti
Zmeny ústavy musí ešte posúdiť a odobriť prezident SR Andrej Kiska. Po tom, ako zmena ústavy bude zverejnená v Zbierke zákonov, musí 30 poslancov predložiť do parlamentu návrh uznesenia na zrušenie Mečiarových amnestií. S návrhom musí súhlasiť najmenej 90 zákonodarcov. Ak bude takéto uznesenie prijaté, bude ho môcť posúdiť ústavný súd. Viac k témam: Mečiarove amnestie, Národná rada SR, SaS Sloboda a Solidarita, únos Michala Kováča ml.Zdroj: Webnoviny.sk - Hlasovanie o ústavnom zákone bolo pre SaS jedno z najťažších, zrušenie Mečiarových amnestií stále nedosiahli © SITA Všetky práva vyhradené.
SANTA MARGHERITA DI PULA 30. marca (WebNoviny.sk) - Slovenská tenistka Karolína Schmiedlová prehrala za 162 minút 3:6, 6:4, 2:6 s tureckou kvalifikantkou Basak Eraydinovou v stretnutí štvrtkového osemfinálového 2. kola dvojhry na ďalšom turnaji ITF v talianskom meste Santa Margherita di Pula (dotácia 25 000 USD, antuka vonku).
Basak Eraydinová (Tur.) - Karolína Schmiedlová (SR) 6:3, 4:6, 6:2 za 162 minút Viac k témam: Karolína Schmiedlová, tenisZdroj: Webnoviny.sk - Schmiedlová v osemfinále v Taliansku nestačila na tureckú kvalifikantku © SITA Všetky práva vyhradené.
BRATISLAVA 30. marca (WebNoviny.sk) - Podpredseda parlamentu Béla Bugár (Most-Híd) bude dnes odchádzať s absolútne iným pocitom z parlamentu, ako do neho ráno prišiel. Povedal to na tlačovej besede po tom, čo plénum schválilo ústavný zákon napomáhajúci zrušeniu Mečiarových amnestií.
„Je to historická chvíľa. Za tých 25 rokov som zažil málo takýchto chvíľ. Je to mimoriadny okamih. Musím sa poďakovať koaličným partnerom, ministerke spravodlivosti Lucii Žitňanskej (Most-Híd) a poslancovi NR SR Petrovi Kresákovi (Most-Híd), ktorý mal na starosti túto vec a rokoval s koalíciou aj opozíciou. Myslím, že je to dôležitý okamih. Môže znamenať, že v novodobej histórii Slovenska môže čierna škvrna zmiznúť. Verím tomu, že pán prezident rýchlo podpíše tento návrh a budúci týždeň budeme môcť začať rokovať o uznesení. Vykročili sme na cestu, ktorá znamená návrat spravodlivosti do našej krajiny,“ povedal Bugár.
Právne čistá novela
Dodal, že schválená novela je právne čistá a akceptovateľná. „Vieme, že musíme konať tak, aby sa to nedalo spochybniť,“ dodal. Poslanec Peter Kresák dodal, že ako zástupca NR SR pred ústavným súdom urobí všetko pre to, aby rozhodnutia ústavného súdu boli objektívne.
Poslanci NR SR schválili vládny návrh na zmenu ústavy, ktorý umožní zrušenie amnestií Vladimíra Mečiara. Za vládny návrh hlasovalo zo 146 prítomných poslancov 124 zákonodarcov. Návrh z prítomných vládnych poslancov nepodporil len podpredseda SNS Anton Hrnko. Za návrh hlasovali všetci poslanci hnutia OĽANO-NOVA, hnutia Sme rodina a tiež väčšina poslancov SaS a nezaradených.
Odporúčame:Hlasovanie o ústavnom zákone bolo pre SaS jedno z najťažších, zrušenie Mečiarových amnestií stále nedosiahli
Zrušenie amnestií musí posúdiť Ústavný súd
Zmeny ústavy musí ešte posúdiť a odobriť prezident SR Andrej Kiska. Po tom, ako zmena ústavy bude zverejnená v Zbierke zákonov, musí 30 poslancov predložiť do parlamentu návrh uznesenia na zrušenie Mečiarových amnestií. S návrhom musí súhlasiť najmenej 90 zákonodarcov. Ak bude takéto uznesenie prijaté, bude ho môcť posúdiť ústavný súd. Viac k témam: Béla Bugár, Mečiarove amnestie, Národná rada SR, únos Michala Kováča ml.Zdroj: Webnoviny.sk - Bugár hovorí o historickom okamihu, Slovensko vykročilo na cestu k návratu spravodlivosti © SITA Všetky práva vyhradené.
BRATISLAVA 30. marca (WebNoviny.sk) - Približne stovka taxikárov v Bratislave protestovala vo štvrtok pri ministerstve dopravy a výstavby proti podnikaniu konkurenčných taxislužieb. Trúbením dávali najavo nespokojnosť s nečinnosťou úradov a hlavného mesta pri riešení tohto problému najmä v prípade podľa nich neoprávneného podnikania vodičov jazdiacich na základe aplikácie pre spoločnosť Uber. Organizátori akcie plánujú založiť silnú profesijnú organizáciu, ktorá bude obhajovať záujmy taxikárov.
Jeden z organizátorov protestu Ondrej Halás zastupuje skupinu taxikárov, ktorí sa už "nemôžu pozerať na nezáujem úradov riešiť problém nelegálnych vodičov pod hlavičkou zdieľanej ekonomiky". "Veľa ľudí, ktorí jazdia pre Uber, nemá koncesiu, čo je v rozpore s právom," povedal Halás pre agentúru SITA. Pripomenul zákon o cestnej doprave, podľa ktorého preprava osôb vozidlami s kapacitou do deväť miest, je taxislužba. Tieto autá musia byť riadne označené, pričom prevádzkovatelia a vodiči musia mať príslušné oprávnenia. "Bude viacej týchto akcií, aby sa zamedzilo protiprávnemu stavu," uviedol.
Počas akcie polícia na základe informácie fingovaného cestujúceho zadržala a skontrolovala mladého vodiča jazdiaceho v aute bez označenia taxislužby a pravdepodobne aj bez oprávnenia. "Figurant sa s ním doviezol sem, bol zastavený štátnou políciou a vyzvaný na kontrolu. Figurant povedal, že si objednal taxík. Stačí, aby mesto dalo svojich zamestnancov ako figurantov, ktorí sa nechajú odviezť a mestská polícia uskutoční kontrolu," uviedol predseda Únie taxikárov z Bratislavy Ondrej Wenzl.
Zákon o cestnej doprave je podľa Wenzla dobrý, ale podmienky pre vykonávanie taxislužby musia všetci dodržiavať. "Keď ich môžu dodržiavať taxikári, prečo by ich nemali dodržiavať spoločnosti, ktoré sa snažia neoprávnene podnikať a nemajú licenciu. Majú len aplikáciu, podpisujú zmluvy s ľuďmi, ktorí na to nemajú oprávnenie," povedal pre agentúru SITA Wenzl. "Primátor Bratislavy odmieta s nami komunikovať, verejne vyhlásil, že podporuje aplikáciu ako je zdieľaná ekonomika," dodal.
"Zákon o cestnej doprave hovorí jasne. Podmienky platia bez rozdielu pre všetkých. Za taxislužbu sa považuje aj prevádzkovanie prostredníctvom mobilnej aplikácie Uber. Problém teda nie je v zákone, ale v jeho dodržiavaní," informovala rezortná hovorkyňa Karolína Ducká. Ministerstvo dopravy nie je kontrolným orgánom v taxislužbe. Odborný dozor nad taxislužbou vykonáva polícia a obec podľa zákona o cestnej doprave.
"Obec kontroluje plnenie povinností prevádzkovateľov taxislužby, napríklad označenie vozidla obchodným menom, vybavenie vozidla koncesiou. Zároveň ukladá v prvom stupni pokuty za iné správne delikty a prejednáva v prvom stupni priestupky v taxislužbe, ku ktorým došlo v obci," dodala Ducká. Orgánom štátnej kontroly vnútorného trhu vo veciach ochrany spotrebiteľa s celoslovenskou pôsobnosťou je Slovenská obchodná inšpekcia.
Uber pôsobí v Bratislave vyše jeden a pol roka. Spoločnosť informovala, že v súčasnosti má v hlavnom meste vyše 40 tisíc používateľov a počet jázd sa vlani zvýšil o 90 %. "Popularitu aplikácie potvrdzuje i neustále sa zvyšujúci záujem partnerských vodičov o spoluprácu. Vzhľadom na flexibilné možnosti využitia platformy sa ich počet neustále mení a za posledný mesiac Uber využívalo približne päťsto aktívnych vodičov," oznámil Uber. Čas pristavenia vozidla sa tak skrátil zo šesť minút v auguste 2015 na necelé štyri minúty v marci tohto roka.
Na základe prieskumu, ktorý uskutočnila pre Uber spoločnosť TNS Aisa v Bratislave, hlavnými dôvodmi záujmu o službu osobnej zmluvnej prepravy osôb sú "nízka cena, pohodlná objednávka cez aplikáciu, rýchlosť, bezhotovostná platba a dobré skúsenosti cestujúcich". Najväčší záujem o využívanie služby je vo večerných a nočných hodinách.
Porušenia zákona na úseku taxislužieb v Bratislave zaznamenáva Mestská polícia, prípadne štátna polícia, ktorá zápisy o vykonaných kontrolách v prípade podozrenia na porušenie zákona zasiela magistrátu. "Magistrát v roku 2016 na základe podnetov polície uložil v správnom konaní pokuty v 59 prípadoch. Mestská polícia v roku 2016 vykonala kontroly na 170 vozidlách taxislužieb. Hlavné mesto si uvedomuje tento problém, ale problematika služby ako je Uber a jej podobných nie je v kompetenciách hlavného mesta. Je preto potrebná zmena legislatívy," uviedla Iveta Kešeľáková z oddelenia komunikácie a marketingu hlavného mesta. Viac k témam: Bratislava, taxikári, UberZdroj: Webnoviny.sk - Bratislavskí taxikári protestovali pri ministerstve dopravy, vadí im podnikanie konkurencie © SITA Všetky práva vyhradené.
Oproti jenu dolár stúpol na 111,27 JPY/USD zo stredajšej uzatváracej úrovne 111,03 JPY/USD. Spoločná európska mena voči doláru klesla na 1,0737 USD/EUR z hodnoty 1,0760 USD/EUR. Viac k témam: dolár, euro, jenZdroj: Webnoviny.sk - Dolár posilnil voči jenu aj oproti euru © SITA Všetky práva vyhradené.
LONDÝN 30. marca (WebNoviny.sk) - Deň po oficiálnom spustení procesu odchodu Spojeného kráľovstva z Európskej únie dnes britská vláda predstavila hrubé obrysy toho, ako chce previesť viac než 12.000 právnych predpisov EÚ do britského práva, keď z Únie o dva roky vystúpi.
Kabinet premiérky Theresy Mayovej zverejnil plány na tzv. zákon o veľkom rušení (Great Repeal Bill), ktorého cieľom je zabrániť legislatívnemu vákuu v Británii zaistením toho, že v krajine budú aj deň po vystúpení z EÚ platiť tie isté predpisy ako dovtedy. Firmám, pracovníkom či investorom to poskytne čo najväčšiu možnú istotu, zdôraznil dnes pred poslancami minister pre brexit David Davis.
Odporúčame:Začal sa rozvod Británie s Európskou úniou, Mayová aktivovala článok 50
"Potom bude na parlamente, aby rozhodol, ktorú legislatívu EÚ chce zmeniť, zrušiť alebo zlepšiť. Definitívne to ukončí nadradenosť zákonodarcov EÚ," povedal Davis. "Naše zákony budú potom tvorené v Londýne, Edinburghu, Cardiffe a Belfaste - a vykladané nie sudcami v Luxemburgu, ale sudcami v Spojenom kráľovstve."
Na rozsiahle transformovanie právnych predpisov budú musieť britskí poslanci postúpiť vládnemu kabinetu právomoc zmeniť niektoré zákony nariadeniami vlády.
Vláda tvrdí, že takéto kompetencie použije výlučne na riešenie technických záležitostí, opoziční poslanci však nesúhlasia s tým, aby ministri dostali možnosť meniť zákony bez hlasovania v parlamente. Spolu s ľudskoprávnymi skupinami i odborovými zväzmi sa obávajú, že konzervatívna vláda to zneužije ako príležitosť na obmedzenie práv zamestnancov a ochrany životného prostredia. Podľa hovorcu Labouristickej strany pre brexit Keira Starmera navrhovaný zákon dostatočnú ochranu pred tým neobsahuje.
Odporúčame:Koľko môže stáť Slovensko rozvod Veľkej Británie a Európskej únie?
Pred zverejnením príslušnej bielej knihy vlády knižnica Dolnej snemovne britského parlamentu varovala, že prevedenie európskeho práva do britského je "potenciálne jedným z najväčších legislatívnych projektov, aké boli kedy podniknuté v Spojenom kráľovstve". Viac k témam: brexit, Veľká BritániaZdroj: Webnoviny.sk - Británia predstavila plán, ako ukončí nadradenosť zákonov Európskej únie © SITA Všetky práva vyhradené.
BRATISLAVA 30. marca (WebNoviny.sk) - Slovenská tenistka Dominika Cibulková zostane k 3. aprílu na svojej rekordnej štvrtej priečke vo svetovom rebríčku WTA vo dvojhre. Rozhodla o tom stredajšia prehrala Rumunky Simony Halepovej 6:3, 6:7 (7), 2:6 s Britkou Johannou Kontovou vo štvrťfinále na turnaji WTA Premier Mandatory Miami Open presented by Itaú v americkom Miami na Floride.
Halepová potrebovala prienik do finále na to, aby v pondelok odsunula Cibulkovú na piaty post.
Dvadsaťsedemročná Bratislavčanka Cibulková sa stala 4. ženou hodnotenia 20. marca. Osamela na národnej historickej prvej pozícii medzi ženami pred niekdajšou členkou Top 5 Danielou Hantuchovou a zároveň vyrovnala absolútne singlové slovenské maximum Miloslava Mečířa z 22. februára 1988. Janette Husárová kedysi - premiérovo 21. apríla 2003 - bola trojkou štvorhry. Viac k témam: Dominika Cibulková, tenisZdroj: Webnoviny.sk - Dominika Cibulková ostane svetovou štvorkou, rozhodla o tom prehra Halepovej © SITA Všetky práva vyhradené.
KUALA LUMPUR 30. marca (WebNoviny.sk) - Malajzia povolila vydanie tela Kim Čong-nama, zavraždeného nevlastného brata severokórejského vodcu, do KĽDR. Oznámil to dnes malajzijský premiér Najib Razak s tým, že vydanie tela povolil koroner.
"Po dokončení pitvy zosnulého a prijatí listu od jeho rodiny, ktorá žiadala, aby sa jeho telesné pozostatky vrátili do KĽDR, schválil koroner vydanie tela," povedal Razak podľa spravodajskej stanice BBC.
Odporúčame:Malajzijské úrady dali Kimovo telo tajne zabalzamovať
K vražde Kim Čong-nama došlo 13. februára na letisku v Kuala Lumpure. Malajzijské orgány v tomto prípade obvinili dve vykonávateľky - Vietnamku a Indonézanku - a ako ďalšie podozrivé osoby identifikovali niekoľko Severokórejčanov.
Polícia na základe vyšetrovania tvrdí, že ku Kimovi pristúpili dve ženy a do tváre mu vstrekli mimoriadne toxickú nervovoparalytickú bojovú látku VX, ktorú OSN klasifikuje ako zbraň hromadného ničenia. Viac k témam: Kim Čong-nam, KĽDR, MalajziaZdroj: Webnoviny.sk - Malajzia povolila vydanie tela zavraždeného Kim Čong-nama do KĽDR © SITA Všetky práva vyhradené.
BRATISLAVA 30. marca (WebNoviny.sk) – Reformný dokument Učiace sa Slovensko je podľa predsedu SaS Richarda Sulíka len krásnou teóriou na papieri. Ako povedal Sulík dnes na tlačovej besede, Fico nerobí nič, aby táto reforma bola uvedená do praxe. „Prečo nenahráva videá, ako volá ministrovi školstva,?“ opýtal sa Sulík s tým, že školstvo si po potácaní zaslúži riešenia. „Dodnes sme nepočuli, kto má tento návrh reformy realizovať,“ dodal. SaS podľa Sulíka bude po roku 2020 uvádzať do života reformy, ktoré má už dnes pripravené.
Podľa Branislava Gröhlinga školstvo je kľúčová priorita pre spoločnosť, nie však pre ministra školstva Petra Plavčana. Aj rok od jeho nástupu do funkcie zostalo školstvo v krízovom stave. „Mala byť racionalizácia siete škôl, ministerstvo od nej upustilo,“ upozornil.
SaS podľa Branislava Gröhlinga chce napríklad presadiť, aby si školy mohli samé vyberať učebnice. Chce tiež informovanosť o uplatnení absolventov. Avizuje tiež vyradenie nekvalitných škôl zo systému. SaS chce tiež rozšíriť počet voľných hodín pre školy. V rámcových učebných plánov plánuje zaviesť presunutie predmetov Pracovné vyučovanie a Technika pod disponibilné hodiny. Viaceré školy totiž pred zavedením týchto predmetov zrušili dielne a nedisponujú aktuálne vybavením na tieto predmety.
SaS sľubuje, že umožní domáce vzdelávanie aj na druhom stupni základných škôl. Liberáli chcú zrozumiteľne upraviť právnu zodpovednosť učiteľa. Majú tiež ambíciu vrátiť financovanie a riadenie školstva z rezortu vnútra späť pod rezort školstva. „Sprehľadníme a zefektívnime systém financovania školstva vrátením financovania školstva z ministerstva vnútra opäť pod ministerstvo školstva,“ povedal Gröhling. Podľa neho treba tiež naviazať platy učiteľov na priemernú mzdu v hospodárstve a na kvalitu. Viac k témam: Richard Sulík, Robert Fico, SaS Sloboda a Solidarita, školstvoZdroj: Webnoviny.sk - Sulík: Prečo Fico nenahráva videá, ako volá ministrovi školstva? © SITA Všetky práva vyhradené.
MOSKVA 30. septembra (WebNoviny.sk) - Ruský prezident Vladimir Putin vo štvrtok vyhlásil, že je pripravený stretnúť sa so svojím americkým mocenským náprotivkom Donaldom Trumpom pri príležitosti summitu Arktickej rady vo Fínsku. Putin a fínsky prezident Sauli Niinistö podporili myšlienku uskutočnenia takejto schôdzky na štvrtkovom arktickom fóre v ruskom meste Archangeľsk, informuje agentúra TASS.
Na otázku moderátora, či Fínsko hodlá usporiadať summit lídrov arktických krajín, na ktorom by sa po prvý raz Putin stretol s Trumpom, Niinistö reagoval, že by to bolo preňho cťou. Fínsko v máji prevezme rotujúce predsedníctvo v Arktickej rade.
Odporúčame:Erdogan navštívil v Moskve drahého priateľa Putina
"Fínsko je podľa môjho názoru veľmi vhodná krajina a Helsinki predstavujú ideálnu platformu pre zorganizovanie takéhoto podujatia. Ak sa tu summit uskutoční, veľmi rád sa na ňom zúčastním," uviedol ruský prezident. Putin zdôraznil, že podujatie by malo byť veľmi dobre pripravené "oboma stranami".
Putin v stredu spolu s ruským premiérom Dmitrijom Medvedevom a ďalšími vysokopostavenými činiteľmi pricestoval na Zem Františka Jozefa, odľahlé súostrovie v Severnom ľadovom oceáne. Lídri navštívili ostrov Alexandrina zem, ktorý je najzápadnejšou časťou tohto zoskupenia 192 ostrovov. Cieľom ich cesty bola inšpekcia snáh Ruska o vyčistenie daného regiónu od ton odpadu z čias Sovietskeho zväzu. Viac k témam: donald trump, Rusko, USA, vladimir putinZdroj: Webnoviny.sk - Putin je pripravený stretnúť sa s Trumpom na summite vo Fínsku © SITA Všetky práva vyhradené.
Tále, 28. marec 2017 – Aktuálna diskusia o Industry 4.0 v prostredí slovenského priemyslu kĺže po povrchu. Preto SOVA Digital a Revue priemyslu vytvorili nový formát otvoreného diskusného fóra, ktoré má cieľ prinášať odpovede na rôzne témy Industry 4.0 odborníkmi a expertnými skupinami. V roku 2017 sa pripravuje niekoľko diskusných stretnutí, ktoré budú vychádzať z aktuálnej potreby firiem a tém slovenského priemyslu. Prvé Industry4UM prináša odbornú diskusiu venujúcu sa rozbehnutiu Industry 4.0 v slovenských firmách.
Autori konceptu, spoločnosť SOVA Digital a Revue priemyslu, prinášajú na trh nový formát, ktorého ambíciou je objasňovať princípy a možnosti aplikácie digitalizácie v priemysle do hĺbky. „Chceme otvárať konkrétne témy, detailne ich rozoberať a objasňovať prostredníctvom odborníkov na každú konkrétnu oblasť. Nechceme robiť prednášky, kde účastníci len pasívne počúvajú. Naším zámerom je otvorená diskusia, ktorej súčasťou sú aj poslucháči a kde majú možnosť detailne si prediskutovať svoje konkrétne potreby, problematiku, ktorá je pre nich dôležitá a aktuálna,“ konštatuje Martin Morháč, autor diskusno-odborného konceptu.
Zavádzanie Industry 4.0 v slovenských podnikoch nie je otázkou budúcnosti, je to proces, ktorý sa rozbieha dnes. Slovenské firmy majú záujem o informácie a výmenu skúseností, ale väčšine chýba dôvera a odhodlanie začať postupne nastavovať svoje výroby na nové technológie. Preto je dôležité hovoriť o tom, aký prístup treba zvoliť a aké by mali byť prvé kroky. „Využitie princípov inteligentného priemyslu výrazne ovplyvní konkurencieschopnosť firiem. V rámci prvej z diskusií Industry4UM sme sa rozhodli ponúknuť odporúčania pre rozbeh tejto celkom novej oblasti riadenia priemyselných podnikov nielen cez názory expertov,“ konštatuje Martin Jesný, spoluautor myšlienky diskusných fór s odborníkmi.
Formát stretnutí je postavený na moderovanej diskusii, ktorá má nastavenú tému, odborné zázemie a prechádza problematikou na základe pripraveného konceptu a diskusie s auditóriom. Kombinácia predstavenia praktických skúsenosti a expertných vstupov dáva ľuďom z priemyslu možnosť diskutovať o témach a je súčasne cestou, ako vyvracať rôzne mýty o Smart Industry.
Reálnu skúsenosť s aplikáciou princípov inteligentného priemyslu v rámci prvého stretnutia Industry4UM, ktoré sa konalo 28. marca na konferencii Newmatec 2017, do diskusie priniesla spoločnosť Schaeffler. „Možnosť predstaviť koncept Schaeffler Digitálny podnik a diskutovať o ňom, vnímame ako zaujímavú príležitosť, ako zdieľať s kolegami z priemyslu informácie ako sami seba vnímame na ceste Digitálneho podniku a Industry 4.0 a kde sa aktuálne nachádzame v implementácii,“ hovorí Tomáš Korchán, vedúci oddelenia Industrial Engineering - Methodenraum spoločnosti Schaeffler Kysuce. Industry4UM prinieslo úspešný príbeh jednej z prvých firiem, ktorá aplikuje koncept Industry 4.0 na Slovensku zmapovaný od procesov prípravy, plánovania až po následnú realizáciu pilotného projektu.
Ak sa podnik vyberá cestou sofistikovanej výroby v prepojených digitálne riadených prevádzkach, je potrebné riadiť rovnako pozorne aj iné oblasti, vrátane bezpečnosti. „Nemá význam nikoho strašiť. Je však lepšie vopred hovoriť o tom, čo sa môže stať ak sa v inteligentnej fabrike podcení kybernetická bezpečnosť, než následne vyčísľovať škody,“ odporúča senior konzultant Deloitte Martin Fábry.
Prijatie inovačných stratégií a rozvoj podnikov v duchu Industry 4.0 bude do budúcnosti stále väčším imperatívom. „Preto chceme metodicky rozvíjať pripravenosť podnikov na zmeny, ktoré nie sú obmedzené len na produkty, ale uskutočňujú sa v horizontálnych a vertikálnych štruktúrach a procesoch. Toto je podľa nás jedna z ciest, ako udržať slovenský priemysel zdravý, výkonný a konkurencieschopný,“ uzavrel Martin Morháč. Viac k témam: diskusné fórum, priemyselZdroj: Webnoviny.sk - Industry4UM diskutuje o rozbehnutí Industry 4.0 vo firmách © SITA Všetky práva vyhradené.
BRATISLAVA 30. marca (WebNoviny.sk) – Približne tristo herní, ktoré sú v súčasnosti v hlavnom meste SR Bratislave, z mesta postupne zmiznú. Rozhodli o tom bratislavskí mestskí poslanci na štvrtkovom zasadnutí mestského zastupiteľstva. Poslankyňa Dana Čahojová vo štvrtok ráno navrhla, aby zastupiteľstvo hlasovalo o bode ako o celku, teda tak, ako ho predložil primátor Bratislavy Ivo Nesrovnal.
Poslanci tak hlasovali o tom, či hazard z mesta úplne zmizne, alebo všetky herne v meste ostanú. Z tridsiatich prítomných poslancov hlasovalo za zákaz hazardu v meste 27 poslancov, zdržal sa jeden a dvaja nehlasovali. VZN o zákaze herní na území Bratislavy začne platiť od začiatku mája. Poslanci vyhoveli petičnému výboru, ktorý v petícii pre zrušenie hazardu v Bratislave vyzbieral 136 139 podpisov Bratislavčanov na 8 018 hárkoch. Všetky podpisy na hárkoch z odovzdanej petície proti hazardu v hlavnom meste SR Bratislave skontrolovali, platných je 98 118.
Odporúčame:Zákaz hazardu v Bratislave vyženie podľa Clarify hráčov do online prostredia
Asociácia sa celý čas vyhrážala
Asociácia zábavy a hier (AZAH) považuje hlasovanie bratislavského mestského zastupiteľstva za protizákonné a napadne ho na súdoch. Ako ďalej agentúru SITA informovala hovorkyňa AZAH Dominika Lukáčová, na základe právnych analýz a posúdení stavu odborníkmi prevádzkovatelia trvajú na tom, že o VZN, ktoré vzniká na základe petície, nie je možné hlasovať dvakrát. „Asociácia sa celý čas vyhrážala, nech sa vyhrážajú ďalej, nech sa páči,“ reagoval po hlasovaní Nesrovnal.
Niektorí poslanci chceli, aby mali možnosť VZN rozdeliť na štyri časti, o každej by poslanci hlasovali zvlášť. Prvou kategóriou boli hotely, motely, penzióny, druhou obchod a služby, v tretej boli kultúra a verejná zábava, posledná kategória boli bytové domy. Vo februári im to však neumožnili, vo štvrtok predkladali návrh VZN v pôvodnom znení. Pred hlasovaním o zákaze hazardu z rokovacej sály odišli niekoľkí poslanci, ktorí sa na hlasovaní nechceli zúčastniť. Nepáčilo sa im, že zastupiteľstvo nebude hlasovať o regulácii hazardu v meste. Bol medzi nimi aj poslanec Martin Borguľa. „Rokovanie som opustil práve pre to, že nás neboli ochotní pripustiť k tomu, aby sme hlasovali o jednotlivých kategóriách,“ poznamenal s tým, že po tomto hlasovaní podľa neho stratilo bratislavské zastupiteľstvo autoritu. „Bude ma mrzieť, že zmiznú turistické atrakcie, mrzí ma aj chovanie kolegov. Keď mali väčšinu hlasov na to, že zakázali hazard, tak mali väčšinu hlasov aj na jednotlivé body,“ ukončil Borguľa.
Absolútne zákazy sa vždy minú účinku
Bratislavské mestské zastupiteľstvo o zákaze hazardu rokovalo už druhýkrát. Na zasadnutí mestského zastupiteľstva vo štvrtok 16. februára totiž rozhodli o tom, že približne tristo herní z mesta nezmizne. Všeobecne záväzné nariadenie o zákaze hazardu v Bratislave muselo schváliť zastupiteľstvo trojpätinovou väčšinou, čo sa však nestalo, za návrh vtedy hlasovalo 24 poslancov zo 41 prítomných. Aby zastupiteľstvo VZN prijalo, chýbal jeden hlas poslanca. Primátor Ivo Nesrovnal po februárovom hlasovaní informoval, že chce, aby mestskí poslanci opäť rokovali a hlasovali o návrhu všeobecne záväzného nariadenia o zákaze hazardu na území hlavného mesta na zasadnutí mestského zastupiteľstva. Hlavné mesto uvádza, že podľa rokovacieho poriadku je možné o rovnakom materiáli hlasovať na dvoch po sebe nasledujúcich rokovaniach.
Viac k témam: Bratislava, hazardné hryZdroj: Webnoviny.sk - Všetky herne z Bratislavy zmiznú, rozhodli mestskí poslanci © SITA Všetky práva vyhradené.
BANSKÁ BYSTRICA 30. marca (WebNoviny.sk) – Nepodmienečné tresty odňatia slobody na šesť rokov za opakované krádeže potvrdil odvolací senát Krajského súdu v Banskej Bystrici pre bratov Františka a Róberta Kalašovcov a ich kamaráta Róberta Gényu z obce Šávoľ v okrese Lučenec. Trio zlodejov s medzinárodnými skúsenosťami sa dostalo pred súd za dve krádeže, spáchané v jeden deň v auguste minulého roku.
Zlodejské komando zadržali krátko po akcii
Bratia František a Róbert s komplicom Gényom sa po deviatej hodine vlámali do bytu v Revúcej, odkiaľ si odniesli televízny prijímač, masážne prístroje a rôzne šperky. Už o hodinu na to vnikli do bytu v paneláku v obci Lubeník a vlámanie im vynieslo televízor, ale aj vyššiu sumu peňazí v hotovosti, pretože domáca pani mala peniaze za predaný byt. Zlodejské komando policajti krátko po akcii zadržali, ale časť peňazí stačili minúť.
Zlodeji sa na prvostupňovom súde ku krádežiam priznali. Tvrdili však, že toľko peňazí nevzali, ako prezentovala okradnutá pani z Lubeníka. Tá však výpismi z účtu a inými dokladmi svoje tvrdenia preukázala. Každému z Kalašovcov a Gényovi uložil prvostupňový súd za krádeže a porušovanie domovej slobody po šesť rokov odňatia slobody nepodmienečne so zaradením do ústavu so stredným stupňom stráženia. Vzhľadom na ich bohatý trestný register označil ich za nenapraviteľných recidivistov a profesionálnych vykrádačov.
Trojica sa odvolala, ale krajský súd im nevyhovel
Trojica sa odvolala, ale krajský súd im nevyhovel a prvostupňový verdikt potvrdil. Kalašovci a Génya musia okradnutej pani z Lubeníka nahradiť škodu viac ako 6 300 eur, mužovi z Revúcej 33 eur. Časť ukradnutých vecí totiž našli policajti v aute zlodejov a vrátili majiteľom. Kalašovci nerobia dobré meno príbuzným i obyvateľom obce Šávoľ. Každý z trojice bol najmenej desaťkrát súdne trestaný na Slovensku, ale aj v Čechách, Nemecku a Rakúsku. Génya kradol necelý mesiac po tom, ako ho prepustili z výkonu predchádzajúceho trestu tiež za krádež.
Zaujímavosťou je, že z obce Šávoľ pochádza i trinásťkrát trestaný Marek Kalaš, ktorého v septembri minulého roku poslal odvolací súd do väzenia na päť rokov a štyri mesiace. Tiež za opakované krádeže vlámaním v Detve, Podbrezovej a v Brezne. S kamarátkou Barborou prelepovali na dverách susedných bytov priezory a pomocou francúzskeho kľúča vylamovali cylindrické vložky zámkov. Kradli peniaze, hodinky, prstene a rôzne cennosti. Najväčší úlovok získali v byte na Nálepkovej ulici v Brezne, odkiaľ ukradli 45 zlatých retiazok s príveskami, dva páry zlatých náušníc, sadu šperkov a hotovosť 740 eur. Majiteľke tým spôsobili škodu viac ako 1 200 eur. Recidivista Marek Kalaš kradol už tri mesiace po podmienečnom prepustení z ostatného výkonu trestu. Súdili ho na Slovensku, ale aj v Čechách, Rakúsku a Nemecku. Viac k témam: krimi, súdyZdroj: Webnoviny.sk - Recidivisti Kalašovci dostali za krádeže šesť rokov natvrdo © SITA Všetky práva vyhradené.
BUENOS AIRES 30. marca (WebNoviny.sk) - Kapitán argentínskej futbalovej reprezentácie Lionel Messi nesúhlasí s pozastavením činnosti na štyri zápasy kvalifikácie o postup na MS 2018 do Ruska a odvolal sa voči rozhodnutiu Medzinárodnej futbalovej federácie (FIFA), ktorá ho potrestala za to, že počas nedávneho víťazného zápasu v Buenos Aires proti Čile (1:0) verbálne urazil rozhodcu.
Odporúčame:Video: Brazília si zaistila postup na MS, v zostave Argentíny chýbal potrestaný Messi
Messiho rozhnevala v závere stretnutia signalizácia asistenta rozhodcu, podľa ktorého fauloval súpera. Vzápätí začal rozhadzovať rukami a arbitrovi adresoval neslušné výrazy. Po zápase si s ním odmietol podať ruku. Okrem štvorzápasového dištancu, ktorého prvú časť si už odpykal v utorňajšom dueli v Bolívii (0:2), dostal hráč FC Barcelona aj pokutu 10-tisíc švajčiarskych frankov.
Messi adresoval arbitrovi spŕšku nadávok, no podľa argentínskeho webu La Nación sa bráni tým, že neslušné slová nesmerovali na žiadneho z rozhodcov, ale "iba tak - do vetra, na nikoho konkrétneho". "Sme nepríjemne zaskočení verdiktom FIFA, ako aj spôsobom a jeho načasovaním. Existujú precedensy, ktoré by mohli Messiho trest zmierniť," vyhlásil sekretár argentínskeho národného tímu Jorge Miadosqui.
Odporúčame:Video: Messi gólom z penalty rozhodol o triumfe Argentíny, Brazília deklasovala Uruguaj
Argentína môže mať bez Messiho vo zvyšku eliminácie MS 2018 ešte veľké problémy. Vicemajstri sveta sú štyri kolá pred jej koncom na 5. pozícii, ktorá zaručuje miestenku v novembrovej interkontinentálnej baráži proti najlepšiemu tímu z Oceánie. Ak by Messiho suspendácia zostala v platnosti, 29-ročný rodák z Rosaria by vynechal aj duel v Uruguaji a domáce merania síl proti Venezuele a Peru, pričom k dispozícii by bol až na posledný zápas juhoamerického kvalifikačného cyklu v Ekvádore. Viac k témam: FIFA, futbal, Lionel MessiZdroj: Webnoviny.sk - Messi sa odvolal voči trestu. Neslušné slová nesmerovali na rozhodcov, tvrdí © SITA Všetky práva vyhradené.
Polícia žiada vodičov, aby v tomto úseku zvýšili pozornosť a riadili sa dopravným značením, pokynmi policajtov a v záujme zvýšenia bezpečnosti a plynulosti prispôsobili rýchlosť jazdy. Viac k témam: diaľnica D1, doprava, dopravné obmedzeniaZdroj: Webnoviny.sk - Na diaľnici D1 v úseku križovatky Blatné začnú platiť obmedzenia © SITA Všetky práva vyhradené.

References: súd 
 súd 
 súd 
 súd 
 súd 
 súd 
 súd

 súd 
 súd 
 súd 
 súd 
 súd